Document ID: /roh_data/filtered/fineweb-2-filterrobots_roh.jsonl.gz/64839

L’Ucraina ha gudagnà la 66avla ediziun dal Eurovision Song Contest a Turin. La furmaziun «Kalush Orchestra» ha fatg ils blers puncts cun sia chanzun «Stefania». Dapi l’entschatta da la guerra valeva l’Ucraina sco absolut favurit. Tuttina è l'ESC stà captivant fin l'ultim mument. Il Brit Sam Ryder è numnadamain stà ditg a la testa da la rangaziun.
Appel politic dals Ucranais
A la fin da sia preschentaziun ha la band ucranaisa fatg in statement politic ed uschia atgnamain violà las reglas da la concurrenza da musica. Il chantadur ha appellà da gidar l’Ucraina, la citad da Mariupol ed ils umans cche tegnan la dira en la ovra d’atschal en la citad da port.
I ask all of you: Please help Ukraine, Mariupol, help Azovstal – right now.
«Boys Do Cry» na persvada betg
Il Svizzer Marius Bear n’ha betg pudì persvader il public cun la chanzun «Boys Do Cry» ed è vegnì 17avel. Per la Svizra èsi stà il terz final en seria. Gjon's Tears è vegnì terz il 2021 e Luca Hänni quart il 2019. Ils pli paucs puncts ha quest onn fatg la Germania.